English: Well, first of all, I'm not saying that the UK has changed; what I am saying is that it should change. It's true to say that there isn't sufficient evidence as of yet that that has happened, but it must happen. The problem is, if there is a reduction in demand for produce from Wales in the market, then it will be the case that we will have fewer farmers, because there will be less demand for produce. And the shellfish industry particularly faces a major problem in that regard. If they lose their markets, well, there's nothing really that we can do to pay them to produce food that nobody wants to buy. And that comes back to the issue that we need to ensure that the market is open, as it is now. Now, in terms of farm payments, I have publicly committed to maintaining those payments, but we have to ensure that the funding is available. We can't maintain those payments unless the money comes from somewhere. Now, the way that we've said that this should be resolved is that the UK should take the total amount currently paid to the UK and ensure that that funding is provided to all nations within the UK on an equal basis now, as it is being done now, and I would be happy to ensure that all of that funding would be paid to farmers. But, at the moment, there is no commitment, no pledge, from the UK that there'll be any money at all ultimately. And I have to be honest and say, 'Well, we can't pay it.' We know that; it would be excessive. And the other thing that we've fought against is any proposal whereby agricultural funding would be allocated via the Barnett formula. If that were to happen, we would lose out significantly - around 75 per cent to 80 per cent of the funding that we currently receive. Also, I think it would be sensible to keep farm payments separate from the block, because I don't think that farmers want to be part of a debate as to whether we should fund farmers or doctors, or schools. So, it's in their interests to ensure that that doesn't happen either. So, what we want is a commitment from the UK Government that the funding will be available, that the funding will be distributed as it is now - there may be a time, ultimately, when there will be an intergovernmental agreement where the system changes, but that will provide assurances for farmers.
Welsh: Wel, yn gyntaf, nid wyf i'n dweud bod y Deyrnas Unedig yn newid; beth rwy'n ei ddweud yw y dylai'r Deyrnas Unedig newid. Mae'n wir dweud nad oes yna ddigon o dystiolaeth eto bod hynny wedi digwydd, ac mae'n rhaid i hynny ddigwydd. Y broblem yw, os bydd yna leihad yn y galw am gynnyrch o Gymru yn y farchnad, mae'n mynd i ddigwydd lle bydd llai o ffermwyr o achos y ffaith y bydd eisiau llai o gynnyrch gennym ni. Ac mae gan y diwydiant pysgod cregyn yn enwedig broblem fawr ynglŷn â hynny. Os ydyn nhw'n colli marchnadoedd, wel, nid oes dim byd y gallwn ni ei wneud i'w talu nhw i gynhyrchu cynnyrch nad oes neb yn moyn ei brynu. So, mae hynny yn broblem, ac rŷm ni'n dod yn ôl eto i'r mater o sicrhau bod y farchnad yn agored yn yr un ffordd ag y mae hi nawr. Nawr, ynglŷn â thaliadau i ffermwyr, rwyf i wedi ymrwymo yn barod yn gyhoeddus y byddem ni'n cadw'r taliadau i fynd, ond mae'n rhaid sicrhau bod yr arian yna ar gael. Nid oes dim modd inni dalu'r taliadau os nad oes yna ddim arian yn dod o rywle. Nawr, y ffordd yr ŷm ni wedi dweud y dylai hynny cael ei ddatrys yw y dylai'r Deyrnas Unedig gymryd y swm sydd yno ar hyn o bryd sy'n cael ei dalu yn gyfan gwbl i'r Deyrnas Unedig a sicrhau bod yr arian hwnnw yn dod i bob gwlad yn y Deyrnas Unedig yn yr un ffordd ag y mae nawr - felly, byddai'r arian yna - rwy'n ddigon hapus wedi hynny i ymrwymo i sicrhau bod yr arian yn cael ei dalu i mewn i amaeth, mewn taliadau i ffermwyr. Ond, ar hyn o bryd, nid oes yna ddim ymrwymiad nag addewid wrth y Deyrnas Unedig y bydd yr un geiniog yno o gwbl yn y pen draw. Ac mae'n rhaid imi fod yn onest a dweud, 'Wel, allwn ni ddim ei dalu fe'. Rŷm ni'n gwybod hynny; byddai fe'n ormodol. Yr un peth arall rŷm ni wedi ymladd yn ei erbyn yw unrhyw gynllun lle byddai arian amaeth yn cael ei dalu drwy fformiwla Barnett. Os yw hynny'n digwydd byddem ni'n colli mas yn sylweddol - rhwng 75 y cant ac 80 y cant o'r arian sydd gyda ni ar hyn o bryd. Hefyd, rwy'n credu ei bod yn synhwyrol cadw arian taliadau ffermwyr ar wahân i'r bloc yr ŷm ni'n ei gael, achos nid ydw i'n credu bod ffermwyr yn moyn bod yn rhan o'r ddadl ynghylch a ddylai'r arian fynd at ffermwyr neu ddoctoriaid, neu ysgolion. So, rwy'n credu mae o ddiddordeb iddyn nhw sicrhau nad yw hynny'n digwydd hefyd. So, beth sydd ei eisiau arnom ni yw ymrwymiad gan Lywodraeth y Deyrnas Unedig y byddai'n arian yno, bydd yr arian yn cael ei ddosbarthu yn yr un ffordd ag y mae nawr - efallai bydd yna amser yn y pen draw lle bydd yna gytundeb rhwng y Llywodraethau fod y system yn newid, ond byddai hynny'n rhoi sicrwydd i ffermwyr.